b"\n_START_ARTICLE_\nGotham\n_START_SECTION_\nDisseny\n_START_PARAGRAPH_\nGotham va ser originalment encarregada per la revista GQ, els editors de la qual volien mostrar un estil de lletra sense gaire serif, amb una estructura geom\xc3\xa8trica, que es vei\xc3\xa9s masculina, nova i fresca._NEWLINE_D'acord amb Jonathan Hoefler (soci de Tobias Frere Jones en aquell moment), GQ necessitava alguna cosa molt fresca i establerta per a guanyar credibilitat._NEWLINE_La inspiraci\xc3\xb3 de Frere-Jones venia del temps en el qual ell fotografiava els carrers i les avingudes de Manhattan, basat en el seu disseny, amb les lletres que va veure als edificis m\xc3\xa9s antics, especialment a la paret de la terminal d'autobusos de l'autoritat portu\xc3\xa0ria. Gotham t\xc3\xa9 un estil similar al que es va originar el 1920, com el que t\xc3\xa9 la lletra Futura, creada el 1927 per Paul Renner. Tal com l'arquitectura d'aquella d\xc3\xa8cada, Frere Jones, va reduir el seu disseny a l'essencial, i es va desfer dels elements locals o \xc3\xa8tnics indesitjables. Aquest concepte es troba en la tipografia utilitzada durant la Gran Depressi\xc3\xb3, tant als Estats Units com a Europa, particularment a Alemanya. D'acord amb Frere Jones, Gotham no \xc3\xa9s l'estil de lletra que un dissenyador tipogr\xc3\xa0fic dissenyaria, sin\xc3\xb3 l'estil de lletra ideal per a un enginyer._NEWLINE_Les opinions sobre Gotham es concentren en la seva identitat com una caracter\xc3\xadstica dels Estats Units, espec\xc3\xadficament de Nova York. Segons Davis Dunlap, al New York Times, Gotham evoca deliberadament el sentit dels blocs i les inconscients lletres arquitect\xc3\xb2niques que dominaren el paisatge urb\xc3\xa0 de Nova York entre els anys 1930 i 1960._NEWLINE_Andrew Romano, de Newsweek, coincideix amb Dunlap: \xc2\xabA difer\xc3\xa8ncia d'altres lletres sense remats, no \xc3\xa9s alemanya, no \xc3\xa9s francesa, no \xc3\xa9s su\xc3\xafssa [...] \xc3\xa9s molt americana\xc2\xbb._NEWLINE_D'acord amb Frere Jones, Gotham no hauria existit sense la comanda de GQ. \xc2\xabDissenyadors del passat ja havien desenvolupat i havien apostat per l'humanisme i la geometria. Jo no creia que s'hi pogu\xc3\xa9s trobar res de nou, per\xc3\xb2 afortunadament per a mi (i per al client), anava errat\xc2\xbb."